Eesti residendist juriidiline isik ja mitteresidendist juriidilise isiku registreeritud püsiv tegevuskoht maksab Eestis tulumaksu jaotatud kasumilt (dividendid või muus vormis kasumieraldised), ettevõtlusega mitteseotud  kuludelt ja väljamaksetelt ning kingitustelt, annetustelt ja vastuvõtukuludelt. Alates 2009. aastast on äriühingu tasandil tulumaksuga maksustatavad ka kapitali vähendamine, aktsiate või osade tagasiostmine ja likvideerimisjaotise väljamaksmine osas, mis ületab äriühingu omakapitali tehtud rahalisi ja mitterahalisi sissemakseid. Lisaks sellele on tööandja kohustatud maksma tulumaksu töötajale tehtud erisoodustustelt.